ટાર્ગેટનો પીછો કરવા ઉતરેલી સેન્ટ કિટ્સ એન્ડ નેવિસ પેટ્રિયોટ્સની શરૂઆત ખુબ જ ખરાબ રહી હતી. કેપ્ટન ક્રીસ ગેલ શૂન્ય પર ૧ રનના સ્કોર પર આઉટ થઈ ગયા હતા. બીજી વિકેટ માટે ડેવોન થોમસ (૨૬ બોલમાં ૩૫ રન) અને રેસી વાન ડર ડસેન (૧૮ બોલમાં ૧૪ રન) એ ૪૩ રનની ભાગીદારી કરી ઇનિંગને સંભાળવાનો પ્રયત્ન કર્યો પરંતુ ૪૪ ના સ્કોર પર બીજી વિકેટ પડ્યા બાદ ટીમના કોઇપણ ખેલાડી સારી રમત દેખાડવામાં નિષ્ફળ રહ્યા હતા. જોત જોતામાં સેન્ટ કિટ્સ એન્ડ નેવિસ પેટ્રિયોટ્સનો સ્કોર ૧૬ મી ઓવરમાં ૯૮/૭ થઈ ગયો હતો. છેલ્લી મેચના હીરો એન્ટોન ડેવસિચ માત્ર ૬ રન બનાવી આઉટ થઈ ગયા હતા. બ્રેન્ડન કિંગે ૩૩ રનની ઇનિંગ રમી અને બે કટિંગ ૨ રન બનાવી આઉટ થઈ ગયા હતા. ૮ મી વિકેટ માટે કેબીયન એલેન (૧૯ બોલમાં ૩૨ રન) અને કાર્લોસ બ્રેઈથવેઇટ (૧૪ બોલમાં ૧૬ રન) એ ૪૫ રનની ભાગીદારી કરી ટીમને જીત અપાવવાનો પ્રયત્ન કર્યો પરંતુ તે નિષ્ફળ રહ્યા હતા.